Na temelju članka 36. stavka 1. Zakona o sustavu strateškog planiranja i upravljanja razvojem Republike Hrvatske („Narodne novine“, broj 123/17) i članka 27. Statuta Grada Križevaca („Službeni vjesnik Grada Križevaca“, broj 4/09, 1/13, 1/16, 1/18 i 3/18 – pročišćeni tekst, 3/20 i 1/21) gradonačelnik Grada Križevaca donosi

**ODLUKU**

**o imenovanju lokalnog koordinatora za obavljanje i koordinaciju poslova strateškog planiranja**

Članak 1.

Ovom odlukom imenuje se Ivan Biškup, pročelnik Upravnog odjela za gospodarstvo, financije, EU fondove i javnu nabavu, za lokalnog koordinatora za obavljanje i koordinaciju poslova strateškog planiranja za Grad Križevce.

Članak 2.

 Lokalni koordinator obavlja sljedeće poslove:

1. koordinira i nadzire izradu akata strateškog planiranja od značaja za Grad Križevce iz članaka 25. i 26. Zakona o sustavu strateškog planiranja i upravljanja razvojem Republike Hrvatske („Narodne novine“, broj 123/17) (dalje u tekstu: Zakon) za koje ih ovlasti Gradonačelnik;

2. provjerava usklađenost akata strateškog planiranja od značaja za Grad Križevci iz točke 1. ovoga stavka s aktima strateškog planiranja više ili jednake hijerarhijske razine i o tome podnosi izvješće izvršnom tijelu jedinice lokalne samouprave i Koordinacijskom tijelu;

3. nadzire i prati provedbu akata strateškog planiranja iz točke 1. ovoga stavka te Gradonačelnika, regionalnog koordinatora i Koordinacijsko tijelo o njihovoj provedbi;

4. koordinira poslove na razini Grada Križevaca vezane uz planiranje i provedbu razvojnih projekata;

5. obavlja upis razvojnih projekata od značaja za Grad Križevce u registar projekata iz članka 46. Zakona;

6. surađuje s Koordinacijskim tijelom, regionalnim koordinatorima i drugim lokalnim koordinatorima na poslovima strateškog planiranja i upravljanja razvojem i

7. obavlja i druge poslove sukladno Zakonu.

Članak 3.

 Ova Odluka stupa na snagu danom donošenja, a objavit će se na službenim mrežnim stranicama Grada Križevaca.

KLASA: 022-05/21-01/0017

URBROJ: 2137/02-04/1-21-3

Križevci, 6. rujna 2021.

 GRADONAČELNIK

 Mario Rajn